b'\n_START_ARTICLE_\nPolona Juh\n_START_SECTION_\n\xc5\xbdivljenjepis\n_START_PARAGRAPH_\nRojena je bila leta 1971 v Ljubljani. Je h\xc4\x8di znanih gledali\xc5\xa1kih igralcev Mojce Ribi\xc4\x8d in Borisa Juha. Po kon\xc4\x8dani Srednji pedago\xc5\xa1ki \xc5\xa1oli in Srednji baletni \xc5\xa1oli v Ljubljani je vpisala \xc5\xa1tudij igre na AGRFT, kjer je tudi diplomirala. Od leta 1995 je stalna \xc4\x8dlanica (zadnjih nekaj let prvakinja) igralskega ansambla SNG Drama. Njen partner  Sa\xc5\xa1a Tabakovi\xc4\x87 je prav tako igralec. _NEWLINE_Do sedaj je ustvarila prek petdeset razli\xc4\x8dnih gledali\xc5\xa1kih in filmskih vlog, med njimi ve\xc4\x8d naslovnih. Prejela je tudi ve\xc4\x8d doma\xc4\x8dih in mednarodnih nagrad.'